ซอง ไรเดอร์

ซอง ไรเดอร์  เป็นรายการโทรทัศน์ไทยประเภทเรียลลิตีโชว์แข่งขันแต่งเพลงของนักแต่งเพลง เพื่อให้ศิลปินคัดเลือกผลงานที่ดีที่สุดไปผลิตเป็นผลงานเพลงจริงของตน ดำเนินรายการโดย อุล - ภาคภูมิ จงมั่นวัฒนา มีโปรดิวเซอร์เพลงประจำรายการ 3 คน คือ เบิ้ล ปทุมราช, ก้อง ห้วยไร่ และ แจ๊ส สปุ๊กนิค ปาปิยอง กุ๊กกุ๊ก ผลิตรายการโดย บริษัท ดับเบิ้ล พอยท์ 98 จำกัด บริษัทร่วมทุนระหว่างบริษัท ไทย บรอดคาสติ้ง จำกัด ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) และเบิ้ล ปทุมราช ออกอากาศทุกวันพุธ เวลา 20:15 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 26 กุมภาพันธ์ พ.ศ. 2568 ต่อจากรายการ The Mask Soulmate หน้ากากคู่แท้ และออกอากาศตอนสุดท้ายเมื่อวันที่ 14 พฤษภาคม พ.ศ. 2568
รูปแบบรายการ.
รายการจะเปิดรับสมัครและคัดเลือกนักแต่งเพลงสัปดาห์ละ 8–11 คน (ในบางตอนจะมีศิลปินชื่อดังมาร่วมแต่งเพลงด้วย) เพื่อเข้ามานำเสนอบทเพลงที่แต่ละคนแต่งขึ้น โดยเล่าเรื่องราว ที่มา แรงบันดาลใจ และความรู้สึกในการแต่งเพลงดังกล่าว เพื่อให้นักร้องและศิลปินที่มีชื่อเสียงที่มาร่วมในรายการซึ่งมีทั้งหมด 10 คน เป็นผู้พิจารณาคัดเลือกเพื่อถ่ายทอดเพลง โดยมีโปรดิวเซอร์เพลงทั้งหมด 3 คน เป็นที่ปรึกษาในการให้คำแนะนำกับศิลปิน หลังจากนักแต่งเพลงนำเสนอเพลงของตนจนครบแล้ว ศิลปินและโปรดิวเซอร์จะร่วมกันคัดเลือกผลงานที่ดีที่สุดทั้งหมด 3 เพลง เพื่อให้ศิลปินเลือก 1 เพลงที่ตนจะนำไปทำเป็นผลงานเพลงจริง
หลังจากศิลปินเลือกเพลงใหม่ของตนแล้ว ศิลปินและนักแต่งเพลงที่เป็นเจ้าของเพลงที่ได้รับการคัดเลือกจะทำงานร่วมกันอย่างใกล้ชิดเป็นระยะเวลา 1 สัปดาห์ หลังจากทำเพลงใหม่เสร็จแล้ว เพลงดังกล่าวจะถูกเผยแพร่ในรายการเป็นครั้งแรก และอัปโหลดขึ้นในช่องยูทูบของรายการ จากนั้นจะเริ่มนับยอดวิวเฉพาะช่วง 7 วันแรก นับตั้งแต่อัปโหลดคลิป จนถึงเวลา 21:00 น. ของวันพุธในสัปดาห์ถัดไป โดยตั้งแต่ Ep.2 เป็นต้นไปนั้น ในช่วงสุดท้ายจะออกอากาศในรูปแบบการถ่ายทอดสด เพื่อเผยแพร่มิวสิกวิดีโอเพลงใหม่ของศิลปินในสัปดาห์นั้น ๆ อย่างเป็นทางการ หลังจากนั้นพิธีกรจะสรุปยอดวิวของเพลงที่เผยแพร่ในสัปดาห์ก่อนหน้า ณ เวลา 21:00 น. ของวันนั้น ๆ รวมถึงใน Ep.5 และ Ep.6 ยังมีการสัมภาษณ์สดกับศิลปินเจ้าของเพลงในสัปดาห์ก่อนหน้าอีกด้วย รวมถึงใน Ep.9 ที่แจ๊ส สปุ๊กนิค ปาปิยอง กุ๊กกุ๊ก มาร่วมพูดคุยกับพิธีกรในช่วงระหว่างการถ่ายทอดสดในสตูดิโอ
ทั้งนี้ 3 เพลงที่มียอดผู้ชมสูงที่สุดในช่วงเวลานับยอดวิวดังกล่าวจะผ่านเข้าสู่รอบชิงชนะเลิศ
#เปลี่ยนทาง เพลงและเจ้าของเพลงที่มียอดวิวติด 3 อันดับแรก
#เปลี่ยนทาง เพลงและเจ้าของเพลงที่มียอดวิวไม่ติด 3 อันดับแรก
#เปลี่ยนทาง เพลงและเจ้าของเพลงที่ถูกศิลปินเลือกไปทำเป็นเพลงใหม่ของตน
#เปลี่ยนทาง เพลงและเจ้าของเพลงที่เป็น 1 ใน 3 เพลงที่ได้รับการคัดเลือกเบื้องต้น
#เปลี่ยนทาง เพลงและเจ้าของเพลงที่ไม่ติด 1 ใน 3 เพลงที่ได้รับการคัดเลือกเบื้องต้น
รายชื่อตอน.
รอบคัดเลือก.
Episode 1 (26 กุมภาพันธ์ พ.ศ. 2568).
สัปดาห์ที่ 1 ออกอากาศเมื่อวันที่ 26 กุมภาพันธ์ พ.ศ. 2568 เป็นการนำเสนอเพลงให้กับ ก้อง ห้วยไร่ โดยเปิดตัวด้วยเพลง "ไม่มีไฟ"
หมายเหตุ: 
Episode 2 (5 มีนาคม พ.ศ. 2568).
สัปดาห์ที่ 2 ออกอากาศเมื่อวันที่ 5 มีนาคม พ.ศ. 2568 เป็นการนำเสนอเพลงให้กับ เจนนี่ ได้หมดถ้าสดชื่น โดยเปิดตัวด้วยเพลง "เลิกคุยทั้งอำเภอเพื่อเธอคนเดียว"
หมายเหตุ: 
Episode 3 (12 มีนาคม พ.ศ. 2568).
สัปดาห์ที่ 3 ออกอากาศเมื่อวันที่ 12 มีนาคม พ.ศ. 2568 เป็นการนำเสนอเพลงให้กับ แซ็ค ชุมแพ โดยเปิดตัวด้วยเพลง "คำแพง"
Episode 4 (19 มีนาคม พ.ศ. 2568).
สัปดาห์ที่ 4 ออกอากาศเมื่อวันที่ 19 มีนาคม พ.ศ. 2568 เป็นการนำเสนอเพลงให้กับ เท่ง เถิดเทิง โดยเปิดตัวด้วยเพลง "กินตับ"
Episode 5 (26 มีนาคม พ.ศ. 2568).
สัปดาห์ที่ 5 ออกอากาศเมื่อวันที่ 26 มีนาคม พ.ศ. 2568 เป็นการนำเสนอเพลงให้กับ นุ๊ก ธนดล โดยเปิดตัวด้วยเพลง "มีใจก็ฟอลมา"
Episode 6 (2 เมษายน พ.ศ. 2568).
สัปดาห์ที่ 6 ออกอากาศเมื่อวันที่ 2 เมษายน พ.ศ. 2568 เป็นการนำเสนอเพลงให้กับ ปราง ปรางทิพย์ โดยเปิดตัวด้วยเพลง "ปรางรำเพย"
Episode 7 (9 เมษายน พ.ศ. 2568).
สัปดาห์ที่ 7 ออกอากาศเมื่อวันที่ 9 เมษายน พ.ศ. 2568 เป็นการนำเสนอเพลงให้กับ แอน อรดี โดยเปิดตัวด้วยเพลง "วอนปู่ซำสูง"
อนึ่ง ในเทปนี้ ก้อง ห้วยไร่ ไม่ได้มาร่วมเป็นโปรดิวเซอร์เพลงด้วย
Episode 8 (16 เมษายน พ.ศ. 2568).
สัปดาห์ที่ 8 ออกอากาศเมื่อวันที่ 16 เมษายน พ.ศ. 2568 เป็นการนำเสนอเพลงให้กับ ครูเต้ย อภิวัฒน์ โดยเปิดตัวด้วยเพลง "อยู่บ่ได้"
หมายเหตุ: 
Episode 9 (23 เมษายน พ.ศ. 2568).
สัปดาห์ที่ 9 ออกอากาศเมื่อวันที่ 23 เมษายน พ.ศ. 2568 เป็นการนำเสนอเพลงให้กับ แน็ก ชาลี โดยเปิดตัวด้วยเพลง "รอหนูที่คู้บอน"
อนึ่ง ในเทปนี้ แจ๊ส สปุ๊กนิค ปาปิยอง กุ๊กกุ๊ก ไม่ได้มาร่วมเป็นโปรดิวเซอร์เพลงด้วย
Episode 10 (30 เมษายน พ.ศ. 2568).
สัปดาห์ที่ 10 ออกอากาศเมื่อวันที่ 30 เมษายน พ.ศ. 2568 เป็นการนำเสนอเพลงให้กับ แจ๊ส สปุ๊กนิค ปาปิยอง กุ๊กกุ๊ก โดยเปิดตัวด้วยเพลง "แว้นแล้วไงวะ" โดยมีเต้ง สปุ๊กนิค ปาปิยอง กุ๊กกุ๊ก มาร่วมร้องด้วย
ตอนพิเศษ (Episode 11; 7 พฤษภาคม พ.ศ. 2568).
สัปดาห์ที่ 11 ออกอากาศเมื่อวันที่ 7 พฤษภาคม พ.ศ. 2568 เป็นการนำเสนอเพลงให้กับห้างสรรพสินค้ากรุงทองพลาซา โดยมี เปิ้ล - อัญชลี ตันติวงษากิจ กรรมการผู้จัดการของกรุงทองพลาซามาเป็นตัวแทนเลือกบทเพลง ส่วนศิลปินมีการเปิดเผยหลังจากได้เพลงแล้ว คือ ฟอร์ม - ชลพิพรรธน์ ชูแสง
หมายเหตุ: 
รอบชิงชนะเลิศ (Episode 12; 14 พฤษภาคม พ.ศ. 2568).
สัปดาห์ที่ 12 ออกอากาศเมื่อวันที่ 14 พฤษภาคม พ.ศ. 2568 เป็นการแข่งขันรอบชิงชนะเลิศ โดยศิลปินทั้ง 3 คนที่เป็นเจ้าของเพลงที่มียอดวิวมากที่สุด 3 อันดับแรกในยูทูบ จะนำเพลงของตนมาเรียบเรียงใหม่ โดยตัดสินจากคะแนนโหวตจากประชาชน ผ่านการส่งรหัสผ่านเอสเอ็มเอส 4806355 โดยผู้ที่ได้รับคะแนนโหวตสูงสุดจะได้รับรางวัลชนะเลิศ ได้รับถ้วยรางวัลและเงินรางวัล 100,000 บาท ส่วนรองชนะเลิศทั้งรองอันดับ 1 (อันดับที่ 2) และรองอันดับ 2 (อันดับที่ 3) จะได้รับเงินรางวัล 50,000 บาท
#เปลี่ยนทาง เพลงและเจ้าของเพลงที่ได้รับรางวัลชนะเลิศ
#เปลี่ยนทาง เพลงและเจ้าของเพลงที่ได้รับรางวัลรองชนะเลิศอันดับ 1
#เปลี่ยนทาง เพลงและเจ้าของเพลงที่ได้รับรางวัลรองชนะเลิศอันดับ 2
โชว์พิเศษ.
ในบางวันหรือบางตอนของรายการอาจจะมีโชว์พิเศษจากทางรายการ ซึ่งมีดังนี้
สิ่งสืบเนื่อง.
จากความสำเร็จของรายการทำให้มีการต่อยอดด้วยการจัดแสดงคอนเสิร์ตในชื่อ "ซอง ไรเดอร์ คอนเสิร์ต" (Song Rider Concert) โดยมีศิลปินและโปรดิวเซอร์เพลงจากรายการซอง ไรเดอร์ มาถ่ายทอดบทเพลงที่นักแต่งเพลงนำเสนอในรายการ รวมถึงเพลงอื่น ๆ มีกำหนดจัดแสดงในวันที่ 8 มิถุนายน พ.ศ. 2568 ณ Big Hall เวิร์คพอยท์สตูดิโอ โดยในคอนเสิร์ตดังกล่าวเบิ้ลจะมอบรางวัลขวัญใจมหาชนให้กับ NOT’TOY ผู้แต่งเพลง "ดวงใจ" ซึ่งมียอดวิวในยูทูบมากที่สุด โดยจะได้รับเหรียญทองและเงินรางวัลเพิ่มอีก 50,000 บาท